Szálláshely-szolgáltatási tevékenység folytatása

ÜGYLEÍRÁS

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet alapján szálláshelyet üzemeltetni a szálláshely-szolgáltatási tevékenység bejelentését követően lehet, melyről a szálláshely fekvése szerinti illetékes önkormányzat jegyzője igazolást ad ki, akit a jogszabály a szolgáltatás felügyeletét ellátó hatóságként is kijelöl.

Szálláshely-üzemeltetési tevékenység csak olyan, a Nemzeti Turisztikai Adatszolgáltató Központban regisztrált szálláshelyen folytatható, amely megfelel azon szálláshelytípus szerinti minőségi, műszaki és szolgáltatási követelményeknek, amely tekintetében a szálláshely-szolgáltatási tevékenységet folytatni kívánják. 

Egy szálláshelyen csak egy típusú szálláshely-üzemeltetési tevékenység folytatható.
A szálláshely-szolgáltatás olyan szálláshelyen folytatható, amely rendelkezik szálláshelykezelő szoftverrel, valamint érvényes szálláshely-minősítéssel.

A szálláshely-szolgáltató a szálláshely üzemeltetési tevékenység bejelentését megelőzően, valamint az első minősítést követően háromévente köteles a szálláshely-minősítő szervezet vizsgálatát és értékelését kérni, a szálláshelytípusra vonatkozó követelményekhez igazodó minőségi fokozatba sorolás érdekében.

A szálláshely üzemeltetési tevékenység megkezdését a Kormányrendeletben meghatározott kötelező adattartammal a szálláshely fekvése szerinti illetékes önkormányzat jegyzőjének kell bejelenteni.

Amennyiben a bejelentés megfelel a Kormányrendeletben meghatározott követelményeknek, a jegyző a szálláshelyet nyilvántartásba veszi, és erről igazolást állít ki, melyet - az egyéb szálláshely kivételével- ellenőrzés lefolytatása céljából megküld az érintett szakhatóságoknak.

A szálláshely-szolgáltató az adatokban bekövetkezett változást haladéktalanul, a szálláshely megszűnését a megszűnést követő 8 napon belül köteles írásban bejelenteni a jegyzőnek.

Csatolandó mellékletek
· nem a kérelmező tulajdonában lévő szálláshely esetében a szálláshely használatának jogcímére vonatkozó igazoló okiratot vagy annak másolatát a tulajdoni lap kivételével,
· haszonélvezet esetében – ha nem a tulajdonos vagy a haszonélvező a szálláshely-szolgáltató – a haszonélvező hozzájárulását igazoló okiratot,
· közös tulajdonban álló szálláshely esetében, ha nem valamennyi tulajdonostárs a szálláshely-szolgáltató, a tulajdonostársak hozzájárulását igazoló okiratot,
· szálláshelykezelő szoftver meglétét igazoló dokumentumot,
· a szálláshely-minősítő szervezet által kiadott minősítő dokumentumot,
· a Nemzeti Turisztikai Adatszolgáltató Központba történt regisztrációt igazoló dokumentumot.
A kérelem kötelező tartalma
A kérelmet a 239/2009. (X. 20.) Kormányrendelet 6. § (1) bekezdésében meghatározott adatokkal kell kitölteni.

Hivatalból beszerzendő mellékletek
Az ingatlan tulajdoni lapja

Eljáró szervezeti egység
Hatósági Osztályvezető
hatosagi.osztaly@edeleny.hu

Benyújtás módja
elektronikusan 

Ügyintézési határidő
8 nap

Az eljárás jogi alapja
2005. évi CLXIV. törvény a kereskedelemről
2009. évi LXXVI. törvény a szolgáltatási tevékenység megkezdésének és folytatásának általános szabályairól
2016. évi CL. törvény az általános közigazgatási rendtartásról,
531/2017. (XII.29.) Kormányrendelet az egyes közérdeken alapuló kényszerítő indokok alapján eljáró szakhatóságok kijelöléséről,
239/2009. (X. 20.) Kormányrendelet a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről

Felettes szerv / jogorvoslat
B-A-Z Vármegyei Kormányhivatal
